ব্রিটিশ সরকার জানিয়েছে, দুই অভিযুক্তের নাম আলেকজান্ডার পেত্রোভ এবং রুশলান বশিরভ। তাঁরা রুশ সেনার গোয়েন্দা বিভাগের সদস্য বলে ব্রিটেনের দাবি। পুতিন এ দিন বলেছেন, তাঁর প্রশাসন ওই দু’জনের খোঁজ পেয়েছে। তাঁরা শীঘ্রই প্রকাশ্যে এসে নিজেদের কথা জানাবেন। ভ্লাদিভস্তক থেকে পুতিন বলেছেন, ‘‘আমরা জানি, ওঁরা কারা। ওঁদের খুঁজে পাওয়া গিয়েছে। আমার আশা, ওঁরা নিজেরাই এগিয়ে এসে সব কিছু বলবেন। সেটাই সবার জন্য ভাল হবে। ওঁরা অপরাধী নন। আশ্বাস দিচ্ছি, ভবিষ্যতে সবটা স্পষ্ট হবে।’’